

# INSTITUCIONI I PRESIDENTIT TË REPUBLIKËS

**SHPALLJE PËR LËVIZJE PARALELE DHE NGRITJE NË DETYRË, NË KATEGORINË E ULËT DHE TË MESME DREJTUESE.**

Në zbatim të nenit 26, të ligjit nr. 152/2013 “Për nëpunësin civil” i ndryshuar, si dhe te kreut II dhe III të vendimit nr. 242, datë 18.03.2015 të Këshillit të Ministrave “Për plotësimin e vendeve të lira në kategorinë e ulët dhe të mesme drejtuese”, Institucioni i Presidentit të Republikës shpall procedurën e lëvizjes paralele dhe të ngritjes në detyrë, për pozicionin:

* Drejtor i Drejtorisë së Menaxhimit Financiar dhe Burimeve Njerëzore - Kategoria e pagës II-b.

*Pozicioni më sipër, i ofrohet fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës së ngritjes në detyrë.*

# Për të dy Procedurat (lëvizje paralele dhe ngritje në detyrë) mund të aplikohet në të njëjtën kohë!

Afati për dorëzimin e dokumentacionit për: LËVIZJE PARALELE

**18.06.2023**

Afati për dorëzimin e dokumentacionit për: NGRITJE NË DETYRË

**23.06.2023**

**Përshkrimi përgjithësues i punës për pozicionin si më sipër është:**

1. Në bashkëpunim me drejtoritë e tjera dhe në zbatim të programit të miratuar nga titullari, bashkërendon veprimtaritë për hartimin e projekt-buxhetit dhe kërkesave buxhetore duke përcaktuar saktë nevojën për fonde, sipas klasifikimit të strukturës buxhetore;
2. Bën planifikimin e fondeve për shpenzimet buxhetore të institucionit dhe në bazë të planit të buxhetit të miratuar, ndjek e pasqyron realizimin e tyre në përputhje me legjislacionin në fuqi;
3. Bashkëpunon me të gjithë njësinë e Institucionit për plotësimin e pyetësorit të vetëvlerësimit të vitit paraardhës, deklaratën dhe raportin vjetor për cilësinë e sistemit të kontrollit të brendshëm;
4. Ndjek çështjet që kanë të bëjnë me investimet në institucion në zbatim të planit buxhetor, vlerësimin e burimeve financiare nëpërmjet kontrollit të shpërndarjes së tyre sipas zërave, por edhe dhënien e rekomandimeve për uljen e shpenzimeve në buxhet;
5. Kryen rakordimin mujor të shpenzimeve me Degën e Thesarit dhe Ministrinë e Financave;
6. Realizon kontrolle në mënyrë të vazhdueshme të gjendjes buxhetore të institucionit, nëpërmjet pasqyrave financiare, gjithashtu ndjek në vijimësi zbatimin e buxhetit të institucionit në përputhje me ligjin e miratuar “Për Buxhetin e Shtetit”;
7. Ndjek, kontrollon dhe përgjigjet për miradministrimin e pasurisë së institucionit, inventarizimin e saj dhe zbatimin e rregullave të dokumentimit, qarkullimit dhe lëvizjes së vlerave materiale e monetare në përputhje me rregullat normative në fuqi;
8. Kontrollon sistemin e kontabilitetit, kontabilizimin e plotë, të saktë dhe në kohë të të gjitha transaksioneve, përgatitjen e pasqyrave financiare në përputhje me legjislacionin në fuqi, si dhe merr masa për nxjerrjen në afat të bilancit kontabël në përfundim të vitit ushtrimor;
9. Ndjek dhe përgatit materialet për kërkesat buxhetore të institucionit gjatë prezantimit dhe diskutimit të projektbuxhetit të institucionit të Presidentit të Republikës pranë Komisionit Parlamentar për Çështjet Ligjore dhe Komisionit për Ekonomine dhe Financat;
10. Kryen menaxhimin e burimeve njerëzore në përputhje të plotë me legjislacionin për Shërbimin Civil, Kodin e Punës dhe Kodin e Procedurave Administrative, si dhe përgatit poltikat e planifikimit që lidhen me personelin në Institucionin e Presidentit të Republikës;
11. Realizon detyrat sipas afateve në kuadër të zbatimit të ligjit “Për parandalimin e konfliktit të interesave”, në lidhje me të gjithë dokumentacionin që ka të bëjë me deklarimin dhe kontrollin e pasurisë;
12. Ndjek dhe mbikqyrë në vazhdimësi zbatimin e Kodit të Etikës, si dhe të disiplinës në punë nga personeli;
13. Planifikon dhe zbaton programe të trajnimit në përputhje me nevojat e përcaktuara të zhvillimit dhe organizimit të institucionit duke bashkëpunuar ngushtëisht me Institutin e Trajnimit të Administratës Publike (ASPA) dhe koordinon aktivitetet me institucionet e tjera trajnuese
14. Ndjek të gjitha procedurat disiplinore ndaj nëpunësve civilë, si dhe ankesat në gjykatën kompetente për mosmarrëveshjet administrative.

**LËVIZJA PARALELE**

**1**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

# KUSHTET PËR LËVIZJEN PARALELE DHE KRITERET E VEÇANTA

**1.1**

**Kandidatët duhet të plotësojnë kushtet për lëvizjen paralele si vijon:**

1. Të jetë nëpunës civil i konfirmuar, brenda së njëjtës kategori për të cilën aplikon;
2. Të mos kenë masë disiplinore në fuqi;
3. Të kenë të paktën vlerësimin e fundit “Mirë” apo “Shumë mirë”;

ç) Të plotësojë kushtet dhe kërkesat e posaçme të përcaktuara në shpalljen për konkurrim.

**Kandidatët duhet të plotësojnë kërkesat e posaçme si vijon:**

1. Të zotërojnë diplomë të nivelit “Master Shkencor” apo “Master Profesional” në Shkenca Juridike. Edhe diploma “Bachelor” duhet të jetë në të njëjtën fushë.
2. Të kenë të paktën 10 vite përvojë pune në administratën shtetërore dhe/ose institucione të pavarura.
3. Të kenë njohuri të mira të gjuhës angleze dhe italiane.

# DOKUMENTACIONI, MËNYRA DHE AFATI I DORËZIMIT

**1.2**

Kandidatët që aplikojnë duhet të dorëzojnë Dokumentet si më poshtë:

* 1. Kërkesë personale për vendin vakant që konkuron;
  2. Jetëshkrimi profesional, përfshirë të dhënat e kontaktit, postën elektronike zyrtare dhe adresën postare;
  3. Kopje të njehsuar të dokumenteve (diplomë, listë notash, letërnjoftimi (ID). Diplomat që janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi;
  4. Fotokopje të librezës së punës (të gjitha faqet që vërtetojnë eksperiencën në punë);
  5. Vetëdeklarim të gjendjes gjyqësore;
  6. Vërtetim të gjendjes shëndetësore;
  7. Vërtetim nga institucioni ku është i punësuar që nuk ka masë disiplinore në fuqi;
  8. Kopje e njehsuar e vlerësimit të fundit të punës nga eprori direkt;
     1. Çdo dokumentacion tjetër që vërteton plotësimin e kushteve të mësipërme, si dhe trajnime, kualifikime, arsimin shtesë, vlerësimet pozitive apo të tjera të përmendura në jetëshkrim.

***Dokumentet duhet të dorëzohen me postë apo drejtpërsëdrejti në institucion, brenda datës 18.06.2023.***

# REZULTATET PËR FAZËN E VERIFIKIMIT PARAPRAK

**1.3**

Jo më vonë se data ***20.06.2023****,* njësia e menaxhimit të burimeve njerëzore të Institucionit të Presidentit të Republikës, do të shpallë në faqen zyrtare të internetit të institucionit dhe në portalin “Shërbimi Kombëtar i Punësimit”, listën e kandidatëve që plotësojnë kushtet e lëvizjes paralele dhe kërkesat e posaçme, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kërkesat e posaçme, do të njoftohen individualisht nga njësia e menaxhimit të burimeve njerëzore të Institucionit të Presidentit të Republikës, *(nëpërmjet kontakteve të lënë në jetëshkrimin personal të dorëzuar).*

# FUSHAT E NJOHURIVE, AFTËSITË DHE CILËSITË MBI TË CILAT DO

**1.4**

**TË ZHVILLOHET INTERVISTA**

Kandidatët do të vlerësohen në lidhje me:

* Kushtetuta e Republikës së Shqipërisë;
* Ligji nr. 9228, datë 29.04.2004, "Për kontabilitetin dhe pasqyrat financiare", i ndryshuar;
* Ligji nr.10296, datë 8.7.2010 “Për menaxhimin financiar dhe kontrollin”;
* Ligji nr. 9936, datë 22.10.2008 “Për menaxhimin e sistemit buxhetor në Republikën e Shqipërisë”;
* Ligji nr .9367, datë 7.4.2005 “Për parandalimin e konfliktit të interesave në ushtrimin e funksioneve publike”, i ndryshuar;
* Ligji nr. 44/2015 “Kodi i Procedurave Administrative i Republikës së Shqipërisë”;
* Ligji nr. 152/2013 “Për Nëpunësin Civil”, i ndryshuar dhe aktet nënligjore dalë në zbatim të tij.
* Ligji nr. 119/ 2014 “Për të Drejtën e Informimit”;
* Ligji nr. 9131, datë 8.09.2003 “Për rregullat e etikës në administratën publike”;
* Njohuritë mbi Ligjin 90/2012 “Për organizimin dhe funksionimin e administratës shtetërore”.

# MËNYRA E VLERËSIMIT TË KANDIDATËVE

**1.5**

**Kandidatët do të vlerësohen në lidhje me Dokumentacionin e dorëzuar:**

Kandidatët do të vlerësohen për përvojën, trajnimet apo kualifikimet e lidhura me fushën përkatëse, si dhe certifikimin pozitiv ose për vlerësimet e rezultateve individuale në punë në rastet kur procesi i certifikimit nuk është kryer. Totali i pikëve për këtë vlerësim është 40 pikë.

# Kandidatët gjatë intervistës së strukturuar me gojë do të vlerësohen në lidhje me:

1. Njohuritë, aftësitë, kompetencën në lidhje me përshkrimin e pozicionit të punës;
2. Eksperiencën e tyre të mëparshme;
3. Motivimin, aspiratat dhe pritshmërinë e tyre për karrierën; Totali i pikëve për këtë vlerësim është 60 pikë.

# DATA E DALJES SË REZULTATEVE TË KONKURIMIT DHE MËNYRA E KOMUNIKIMIT

**1.6**

Në përfundim të vlerësimit të kandidatëve, informacioni për fituesin do të shpallet në faqen zyrtare të internetit të institucionit dhe në portalin “Shërbimi Kombëtar i Punësimit”.

# NGRITJA NË DETYRË

**2**

Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se është ende vakant, ai është i vlefshëm për konkurimin nëpërmjet procedurës së ngritjes në detyrë.

Për këtë procedurë kanë të drejtë të aplikojnë të gjithë kandidatët që janë nëpunës civilë të konfirmuar, që plotësojnë kërkesat e përgjithshme sipas pikës 3 të nenit 26, të ligjit nr. 152/2013 “Për nëpunësin civil” i ndryshuar.

# KUSHTET QË DUHET TË PLOTËSOJË KANDIDATI NË PROCEDURËN

**2.1**

**E NGRITJES NË DETYRË DHE KRITERET E VEÇANTA**

# Kushtet që duhet të plotësojë kandidati në procedurën e ngritjes në detyrë janë:

1. Të jetë nëpunës civil i konfirmuar;
2. Të mos ketë masë disiplinore në fuqi;
3. Të ketë të paktën vlerësimin e fundit mirë apo shumë mirë;
4. Të plotësojë kushtet e tjera të përcaktuara në vendimin e Këshillit të Ministrave për klasifikimin e pozicioneve në shërbimin civil;
5. Të përmbushë kriteret e veçanta të përcaktuara në shpalljen për konkurrim.

# Kandidatët duhet të plotësojnë kriteret e veçanta si vijon:

1. Të zotërojnë diplomë të nivelit “Master Shkencor” apo “Master Profesional” në Shkenca Juridike. Edhe diploma “Bachelor” duhet të jetë në të njëjtën fushë.
2. Të kenë të paktën 10 vite përvojë pune në administratën shtetërore dhe/ose institucione të pavarura.
3. Të kenë njohuri të mira të gjuhës angleze dhe italiane.

# DOKUMENTACIONI, MËNYRA DHE AFATI I DORËZIMIT

**2.2**

Kandidatët që aplikojnë duhet të dorëzojnë Dokumentet si më poshtë:

1. Kërkesë personale për vendin vakant që konkurron;
2. Jetëshkrimi profesional, përfshirë të dhënat e kontaktit, postën elektronike zyrtare dhe adresën postare;
3. Kopje të njehsuar të dokumenteve (diplomë, listë notash, letërnjoftimi (ID), Diplomat që janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi;
4. Fotokopje të librezës së punës (të gjitha faqet që vërtetojnë eksperiencën në punë).
5. Vetëdeklarim të gjendjes gjyqësore;
6. Vërtetim të gjendjes shëndetësore;
7. Vërtetim nga institucioni ku është i punësuar që nuk ka masë disiplinore në fuqi;
8. Çdo dokumentacion tjetër që vërteton plotësimin e kushteve të mësipërme, si dhe trajnime, kualifikime, arsimin shtesë, vlerësimet pozitive apo të tjera të përmendura në jetëshkrim.

***Dokumentet duhet të dorëzohen me postë apo drejtpërsëdrejti në institucion, brenda datës 23.06.2023.***

# REZULTATET PËR FAZËN E VERIFIKIMIT PARAPRAK

**2.3**

Njësia përgjegjëse e burimeve njerëzore, jo më vonë se data ***3.07.2023*** do të shpallë në faqen zyrtare të internetit të Institucionit të Presidentit të Republikës, listën e kandidatëve që plotësojnë kushtet dhe kriteret e veçanta për procedurën e ngritjes në detyrë për kategorinë e ulët dhe të mesme drejtuese, si dhe datën, vendin dhe orën e saktë ku do të zhvillohet testimi me shkrim dhe intervista.

Në të njëjtën datë, kandidatët që nuk i plotësojnë kushtet e ngritjes në detyrë dhe kriteret e veçanta do të njoftohen individualisht në mënyrë elektronike për shkaqet e mos kualifikimit (nëpërmjet adresës së e-mail).

# FUSHAT E NJOHURIVE, AFTËSITË DHE CILËSITË MBI TË CILAT DO

**2.4**

**TË ZHVILLOHET TESTIMI DHE INTERVISTA**

# Kandidatët do të testohen me shkrim në lidhje me:

* Kushtetuta e Republikës së Shqipërisë;
* Ligji nr. 9228, datë 29.04.2004, "Për kontabilitetin dhe pasqyrat financiare", i ndryshuar;
* Ligji nr.10296, datë 8.7.2010 “Për menaxhimin financiar dhe kontrollin”;
* Ligji nr. 9936, datë 22.10.2008 “Për menaxhimin e sistemit buxhetor në Republikën e Shqipërisë”;
* Ligji nr .9367, datë 7.4.2005 “Për parandalimin e konfliktit të interesave në ushtrimin e funksioneve publike”, i ndryshuar;
* Ligji nr. 44/2015 “Kodi i Procedurave Administrative i Republikës së Shqipërisë”;
* Ligji nr. 152/2013 “Për Nëpunësin Civil”, i ndryshuar dhe aktet nënligjore dalë në zbatim të tij.
* Ligji nr. 119/ 2014 “Për të Drejtën e Informimit”;
* Ligji nr. 9131, datë 8.09.2003 “Për rregullat e etikës në administratën publike”;
* Njohuritë mbi Ligjin 90/2012 “Për organizimin dhe funksionimin e administratës shtetërore”

# Kandidatët gjatë intervistës së strukturuar me gojë do të vlerësohen në lidhje me:

* + Njohuritë, aftësitë, kompetencën në lidhje me përshkrimin e pozicionit të punës;
  + Eksperiencën e tyre të mëparshme;
  + Motivimin, aspiratat dhe pritshmërinë e tyre për karrierën.

# MËNYRA E VLERËSIMIT TË KANDIDATËVE

**2.5**

**Kandidatët do të vlerësohen në lidhje me:**

1. Vlerësimi i dokumentacionit të dorëzuar, deri në 20 pikë;
2. Intervista e strukturuar me gojë që konsiston në motivimin, aspiratat dhe pritshmërinë e tyre për karrierën, deri në 40 pikë;
3. Vlerësimi me shkrim, deri në 40 pikë.

# DATA E DALJES SË REZULTATEVE TË KONKURIMIT DHE MËNYRA E KOMUNIKIMIT

**2.6**

Në përfundim të vlerësimit të kandidatëve, Institucioni i Presidentit të Republikës do t’i njoftojë ata individualisht në mënyrë elektronike për rezultatet (nëpërmjet adresës së e-mail-it). Institucioni i Presidentit të Republikës do të shpallë fituesin në faqen zyrtare dhe në portalin “Shërbimi Kombëtar i Punësimit”.

# INSTITUCIONI I PRESIDENTIT TË REPUBLIKËS NJËSIA PËRGJEGJËSE